Data was extracted from:https://www.infomed.co.il/drugs/dexamethasone/

המומחים של
Info
med
מסבירים:
דקסמתזון הוא נגזרת של
קורטיזון
(הורמון קורטיקו-סטרואידי) בעל פעילות ממושכת. דקסמתזון משמש לטיפול במגוון מחלות עור ורקמות רכות שנגרמות בגלל אלרגיה או דלקת. השימושים העיקריים של דקסמטזון כוללים:
הזרקה לתוך המפרקים כדי להקל על כאב וקשיון של המפרק. הזרקה לתוך וריד כפעולת חירום במצב של הלם אלרגי, בצקת במוח ו
אסתמה
. טיפות לטיפול מקומי בבעיות עיניים ואוזניים.
נדיר להיתקל בתופעות לוואי קשות כשנותנים דקסמתזון במינונים נמוכים לתקופות קצרות. אולם כמו עם קורטיקוסטרואידים אחרים, טיפול ממושך בדקסמתזון במינונים גבוהים עלול לגרום לתופעות לוואי קשות ולדיכוי של מערכת החיסון. מומלץ להימנע מטיפול בדקסמתזון במקרה של חולי שחפת ואבעבועות רוח ומקבלת חיסונים המכילים נגיפים חיים. לאנשים הנוטלים תרופה זו תקופה ממושכת מומלץ לשאת כרטיס טיפול.
ביוני 2020, בעקבות התפרצות מגיפת
וירוס הקורונה
, נערך ניסוי על-ידי אוניברסיטת אוקספורד שבחן את יעילות התרופה כטיפול בחולי Covid-19, ומצא אותה מפחיתה תמותה בקרב חולים מונשמים וחולים המטופלים עם חמצן.
צילום: Wavebreakmedia | Shutterstock
מידע על התרופה
אופן נטילת התרופה
טבליות, זריקות, טיפות אוזניים, אף ועיניים, תרסיס לאוזניים, קרם לעור, משחת עיניים, שתל לזגוגית העין באפליקטור.
תדירות וזמן נטילה
דרך הפה: 2-4 פעמים ביום עם מזון. טיפות עיניים: כל 1-4 שעות.
טווח המינון
מבוגרים: 0.5-20 מ"ג ליום. במצבים מיוחדים ניתן לתת אף מינון גבוה יותר. ילדים: 0.02-0.35 מ"ג לק"ג ליום.
תחילת ההשפעה
1-4 ימים.
משך ההשפעה
1-4 ימים.
מנה שנשכחה
יש לקחת מייד כשנזכרים. אם צריך לקחת את המנה הבאה תוך שעתיים, קח מנה אחת עכשיו ודלג על המנה הבאה.
הפסקת התרופה
אין להפסיק את התרופה בלי להיוועץ ברופא, ייתכן שיהיה צורך להפסיק את התרופה בהדרגה.
מינון עודף
מנה עודפת מקרית אינה צריכה להדאיג. אך אם מבחינים בתסמינים מיוחדים, או אם נלקחה מנה עודפת גדולה, יש ליידע את הרופא.
אחסון
לשמור במיכל סגור במקום קריר ויבש, הרחק מהישג ידם של ילדים
נמצא כמרכיב בתרופות הבאות
דזורן | Desoren
דתאמיצין | Dethamycin
דקסאמיצין | Dexamycin
דקס-אוטיק | Dex-Otic
טבעקוטאן | Tevacutan
תרוצידין D | Tarocidin D
דקספרין | Dexefrin
סטרודקס | Sterodex
פוליקוטן | Polycutan
מקסיטרול | Maxitrol
אזהרות
תזונה
יש ליטול את הטבליות לאחר האוכל.
אלכוהול
מומלץ להימנע משתיית אלכוהול בזמן נטילת תרופה זו.
נהיגה
יש להימנע מנהיגה עד שלומדים כיצד התרופה משפיעה, כיוון שתרופה זו עלולה לגרום לטשטוש.
הריון
אין להשתמש בתרופה בהריון
הנקה
לא ניתן. התרופה עוברת לחלב אם ועלולה להשפיע לרעה על התינוק. מומלץ לא לקחת את התרופה או לא להיניק.
קשישים
סבירות גבוהה יותר לתופעות לוואי. ייתכן שיהיה צורך בהפחתת המינון.
ניתוח והרדמה כללית
תרופה זו עלולה להגביר דימום. יש לדווח למרדים או למנתח לפחות 28 יום לפני הניתוח על נטילת תרופה זו.
דווח לרופא במקרה של
כיב עיכולי
ברקית (glaucoma)
שחפת
דיכאון
הרפס
סוכרת
נטילת תרופות אחרות
סיכון ממנת יתר
נמוך
סיכון מפיתוח תלות
נמוך
תופעות לוואי
תופעות הלוואי הקשות יותר מופיעות רק כאשר לוקחים דקסאמתאזון במינונים גבוהים לתקופות ממושכות, ויש לנטר אותן בקפידה. תופעות לוואי אחרות פוחתות עם הסתגלות הגוף לתרופה.
בטיפול עיניים-עליה בלחץ תוך עיני ,עכירות של העדשה (קטרקט), דימום על פני העין (שעלול להיגרם מתהליך ההזרקה ולא מהשתל עצמו).
פרטי תגובה עם תרופות אחרות
תרופות נגד סוכרת: דקסמתזון מחליש את פעולתן של תרופות אלה, ייתכן שיהיה צורך בהתאמת המינון כדי למנוע רמות גבוהות מדי של סוכר בדם.
בארביטוראטים, פניטואין וריפאמפיצין: תרופות אלה עלולות להפחית את היעילות של דקסמתזון. ייתכן שיהיה צורך בהתאמת המינון.
תרופות להורדת לחץ דם: דקסמתזון עלול לגרום אצירת נוזלים ולהעלות את לחץ הדם, וכך להפחית את השפעותיהן של תרופות להורדת לחץ דם.
אספירין: עולה הסיכון לכיבים במערכת העיכול. מופחתת פעילותו של אספירין בשל הגברת הפרשתו מהגוף בשילוב עם דקסמתזון.
קארבאמאזפין: מפחית את פעילות דקסמתזון על ידי הגברת פירוקו.
גלולות למניעת הריון: מאריכות את משך פעולת התרופה. מומלץ מעקב אחר תופעות לוואי של התרופה. רצוי להפחית מינון דקסמתזון.
השפעת שימוש ממושך
שימוש ממושך בתרופה עלול לגרום ברקית (גלאוקומה), ירוד (קאטאראקט), סוכרת, עצמות שבירות, עוד מדולדל, ועיכוב צמיחה אצל ילדים. מומלץ לאנשים המקבלים טיפול ממושך עם תרופה זו לשאת עמם כרטיס טיפול.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא